הילדה (סדרת טלוויזיה)

הילדה (באנגלית: Hilda) היא סדרת טלוויזיה מונפשת קנדית-בריטית-אמריקאית, מסוגת הדרמה ופנטזיה עירונית, המבוססת על סדרת ספרים בעלי שם זהה מאת לוק פירסון. הסדרה הופקה על ידי Silvergate Media ו-Atomic Cartoons. הסדרה עוקבת אחר הרפתקאותיה של הילדה, ילדה שגדלה במרחבי יערות הפרא, העוברת יחד עם אמה וצבי-השועל שלה לעיר טרולברג. שם היא מתיידדת עם מפלצות מסוכנות, יצורים מוזרים, רוחות, גמדים ומכשפות.

הסדרה עלתה לשידור ב-21 בספטמבר 2018 בשירות ההזרמה נטפליקס. הסדרה זכתה לשבחים רבים מצד הקהל והמבקרים. הבכורה העולמית של שני הפרקים הראשונים התקיימה בפסטיבל סרטי הילדים הבינלאומי בניו יורק ב-25 בפברואר 2018. ב-8 באוקטובר 2018 הוכרזה עונתה שנייה לסדרה, שהייתה אמורה לעלות לשידור בשנת 2019, אך לבסוף שודרה ב-14 בדצמבר 2020. ב-9 במאי 2022 התפרסם שנטפליקס חידשה את הסדרה לעונה שלישית ואחרונה ששודרה עד לסיומה ב-7 בדצמבר 2023.

תקציר
הילדה היא ילדה צעירה הגדלה עם אמה בבקתה בקצה היער. במהלך הסדרה, הילדה, טוויג צבי-השועל שלה, גמד קטן בשם אלפור, וחבריה לכיתה דייוויד ופרידה, יוצאים למספר הרפתקאות על מנת לחקור את החיות והרוחות שחיות בעיר טרולברג וסביבתה.

בעונה השנייה, אריק אלברג, ראש סיירת הבטיחות של טרולברג מתכנן להרחיק את מגוון היצורים בטרולברג על ידי השמעת רעשים חזקים המבלבלים את היצורים השונים. הילדה וחבריה מנסים לעצור אותו.

 סרט 
ב-30 בדצמבר 2021, יצא פרק-סרט באורך 84 דקות. שם הסרט הוא "הילדה ומלך ההר" (באנגלית: Hilda and the Mountain King) והוא ממשיך את קו העלילה של עונה 2.

דמויות
דמויות ראשיות
 בלה רמזי - הילדה, צופת דרורים צעירה והרפתקנית שאוהבת לחקור אזורים מסתוריים עם טוויג צבי השועל שלה. נולדה במרחבי יערות הפרא, אך עד היא עוברת לעיר טרולברג בחוסר רצון רב. למרות זאת, הילדה ממהרת להסתגל לביתה החדש ולסביבתו, ובסופו של דבר רוכשת חכמת רחוב.
 דייזי הגרד - ג'והאנה (אמא), אמה של הילדה העובדת כמעצבת גרפית. למרות היותה סובלנית להרפתקאותיה של בתה, ג'והאנה עדיין חוששת כשהילדה נקלעה לסכנה. כמו כן, היא זו שהחליטה להעתיק את מקום מגוריהם לעיר במקום חייהם המבודדים במרחבי יערות הפרא על מנת לספק להילדה חינוך ראוי עם גישה לחברים אנושיים.
 אמירה פלסון-אוחו - פרידה, חברתה הטובה ביותר של הילדה ואחת התלמידות החרוצות והמבריקות ביותר בבית ספרם. היא זכתה בתגים רבים כצופת דרורים בשל כושר הארגון שלה. מאוחר יותר היא מתאמנת תחת מטילדה פילקוויסט כדי להפוך למכשפה צעירה.
 אוליבר נלסון - דייוויד, חברה הטוב ביותר השני של הילדה וחבר צופי הדרורים. יש לו פחד מחרקים והוא לא שש להרפתקאות המסוכנות של הילדה ופרידה.
 רסמוס הארדיקר - אלפור אלדריק, גמדון שנוסע עם הילדה לטרולברג כדי ללמוד על החיים בעיר והופך לאחד מחבריה הטובים ביותר. אלפור כותב בדוחותיו את כל הרפתקאותיהם על מנת להעשיר את הגמדים בידע על טרולברג.
 ג'ון הופקינס - אריק אלברג, ראש סיירת הבטיחות של טרולברג. אינו כשיר לתפקיד ושואף לתהילה שלא מגיעה לו. הילדה וחבריה מנסים לעצור אותו מהרחקת כל היצורים הקסומים מטרולברג. (עונה 2)
 לוסי מונטגומרי - גארדה גוסטב, סגניתו של אלברג. חכמה יותר מאלברג, ופחות אכפת לה מפרסום. (עונה 2)

דמויות משנה
 קייסה המרמלונד - קייסה, ספרנית שעוזרת להילדה בחקר הרפתקאותיה. קייסה לוקחת תפקיד פעיל יותר בעונה השנייה, לאחר שהיא מתגלה כמכשפה.
 ריס פוקני - טרבור, בריון מקומי שאוהב להתנכל להילדה וחבריה.
 אקו מיטשל - איש העץ, יצור עשוי עץ שמבקר לעיתים קרובות בביתה לשעבר של הילדה ביער. נוהג להיכנס בלי הזמנה ומבלי לטרוח לדפוק בדלת. בעל ידע נרחב במגוון נושאים שונים.

 שידור 

 פרקים 

 עונה 1 (2018) 
מספר הפרק בסדרהמספר הפרק בעונהשם הפרק בעבריתשם הפרק באנגליתתאריך שידור מקורי 11פרק 1: האנשים הנסתריםChapter 1: The Hidden People21 בספטמבר 201822פרק 2: ענק אמצע הלילהChapter 2: The Midnight Giant33פרק 3: מצעד הציפוריםChapter 3: The Bird Parade44פרק 4: צופי הדרוריםChapter 4: The Sparrow Scouts55פרק 5: טרול האבןChapter 5: The Troll Rock66פרק 6: רוח הסיוטיםChapter 6: The Nightmare Spirit77פרק 7: השבט האבודChapter 7: The Lost Clan88פרק 8: עכברי הגאותChapter 8: The Tide Mice99פרק 9: רוח הרפאיםChapter 9: The Ghost1010פרק 10: הסופהChapter 10: The Storm1111פרק 11: הבית שביערChapter 11: The House in the Woods1212פרק 12: הניסהChapter 12: The Nisse1313פרק 13: הכלב השחורChapter 13: The Black Hound

 עונה 2 (2020) 
מספר הפרק בסדרהמספר הפרק בעונהשם הפרק בעבריתשם הפרק באנגליתתאריך שידור מקורי 141פרק 1: מעגל הטרוליםChapter 1: The Troll Circle14 בדצמבר 2020152פרק 2: הדראוגןChapter 2: The Draugen163פרק 3: המכשפהChapter 3: The Witch174פרק 4: לוחמי הנצחChapter 4: The Eternal Warriors185פרק 5: טחנת הרוחChapter 5: The Windmill196פרק 6: הפעמונים הישנים של טרולברגChapter 6: The Old Bells of Trolberg207פרק 7: החיה מאי הקדירהChapter 7: The Beast of Cauldron Island218פרק 8: ליל חמישים השניםChapter 8: The Fifty Year Night229פרק 9: הצבי-שועלChapter 9: The Deerfox2310פרק 10: נערי החגChapter 10: The Yule Lads2411פרק 11: תקרית הג'ורטסChapter 11: The Jorts Incident2512פרק 12: ההחלפהChapter 12: The Replacement2613פרק 13: אבן היערChapter 13: The Stone Forest

 סרט (2021) 
שם הפרק בעבריתשם הפרק באנגליתתאריך שידור מקורי הילדה ומלך ההרHilda and the Mountain King30 בדצמבר 2021

 עונה 3 (2023) 
מספר הפרק בסדרהמספר הפרק בעונהשם הפרק בעבריתשם הפרק באנגליתתאריך שידור מקורי 271פרק 1: הרכבת לטופטןChapter 1: The Train to Tofoten7 בדצמבר 2023282פרק 2: תל הפיותChapter 2: The Fairy Mound293פרק 3: קוטל הענקיםChapter 3: The Giantslayer304פרק 4: בן הים המצחקקChapter 4: The Laughing Merman315פרק 5: העבודהChapter 5: The Job326פרק 6: האגם הנשכחChapter 6: The Forgotten Lake337פרק 7: תדרים מוזריםChapter 7: Strange Frequencies348פרק 8: אי הפיותChapter 8: The Fairy Isle

הפקה
רקע
לוק פירסון, יוצר הסדרה, עבד בעבר בתעשיית האנימציה, שם שימש כאמן סטוריבורד במספר פרקים של הרפתקאות פין וג'ייק. כבר בתחילת כתיבת הסדרה, הוא לא שקל ברצינות עיבוד אנימציה לספרים, אם כי היו לו כמה מחשבות כיצד הדמות יכולה להתאים לאנימציה עוד לפני שעבד על הקומיקס הראשון.

לפני שסילברגייט פנו אליו, היו מספר חברות אנימציה שהתעניינו בעיבוד הסדרה לאנימציה, אם כי מעולם לא הוסכם בין אותן חברות לפירסון שום דבר. פירסון הרגיש כאילו אותן הצעות אחרות שינו את התפישה שלו לאיך הסדרה אמורה להראות באנימציה, וכי הן מרגישות לא נכונות.

בשנת 2014, מפיק סילברגייט, קורט מולר, מצא את הילדפולק, הספר הראשון בסדרת הילדה, בחנות ספרים עצמאית בברוקלין, ניו יורק. המפיקים בסילברגייט אהבו את הספר והתעניינו להביא אותו לטלוויזיה כסדרת אנימציה. פירסון הסכים עקרונית להצעה ועד מהרה החלה העבודה על הסדרה.

כשפירסון וסילברגייט החלו לעבוד יחד על התכנון הראשוני, הם רצו לבנות את העלילה על בסיס הספרים המקוריים תוך שמירה על התחושה המיוחדת שיש לסדרה. פירסון דאג במיוחד לוודא שהתוכנית לא מרגישה "טלוויזיונית ורשמית מדי".

הכרזה
פיתוח הסדרה הוזכר לראשונה בקצרה ב־15 ביוני 2016, בניו יורקר, וקבע כי נטפליקס מתכננת "סדרת אנימציה בת 13 פרקים, המבוססת על ארבעת הספרים הראשונים, שתצא בתחילת 2018". ב־21 ביוני 2016, לוק פירסון וסם ארתור (מייסד שותף של חברת נוברו פרס) הודיעו בבלוג הרשמי של נוברו פרס כי סילברגייט מדיה תשתתף גם בהפקת הסדרה, כדברי פירסון:

אנימציה
Mercury Filmworks, אולפן אנימציה אחר, הידוע בעיקר בעבודה על סדרות אנימציה שונות של דיסני, נכנס גם הוא למיזם בשלב מוקדם בפיתוח. נוצר מבחן אנימציה של דקה וחצי כדי להבין כיצד התוכנית תראה. היו ניסויים שונים בעיצוב ובסגנון הציור של הסדרה כדי לראות מה יעבוד בצורה הטובה ביותר בשלב הסופי. אנימציה נוספת סופקה על ידי Atomic Cartoons, שעזרו להנפיש 8 פרקים.

עיצוב
בכל הנוגע לעיצוב דמויות רקע לסדרה, פירסון היה בדרך כלל יוצר רישומים ראשוניים לדמות, ואז הם היו מתורגמים לעיצוב מוגמר על ידי Mercury Filmworks. כמה דמויות קיבלו עיניים מיוחדות, דייוויד לדוגמה, על מנת לעזור להם להשתלב טוב יותר בסגנון האירועים.

היצורים בסדרה, כמו גם בסדרת הספרים, מבוססים במידה רבה על פולקלור סקנדינבי. אחת ההשראות הגדולות ששימשו להכנת הסדרה הייתה הפולקלור הסקנדינבי: איורים לאמונות המסורתיות של העמים הצפוניים, שנכתב על ידי ויליאם אלכסנדר קרייגי. יצורים רבים בתוכנית נלקחו ישירות מהסיפורים הללו.

סיום הסדרה
ב-22 בדצמבר 2021 לוק פירסון אישר שתופק עונה שלישית אחרונה שעלילתה תתקדם מעבר לאירועי הסרט "הילדה ומלך ההר". ב-9 במאי 2022 פורסם שנטפליקס חידשה את הסדרה לעונה שלישית אחרונה.

הפצה
שני הפרקים הראשונים של עונה 1 הוקרנו בבכורה בפסטיבל סרטי הילדים הבינלאומי בניו יורק ב־25 בפברואר 2018. הפרק הראשון והשלישי של העונה השנייה הוקרנו בפסטיבל בבכורה ב־22 בפברואר 2020.

העונה הראשונה שוחררה כבלעדית לנטפליקס, ב־21 בספטמבר 2018. העונה השנייה שוחררה ב־14 בדצמבר 2020.

ביקורות
הילדה זכתה לשבחים מצד המבקרים והמעריצים על הכתיבה, הדמויות, האנימציה והפסקול שלה. אמילי אשבי מ- Common Sense Media העניקה לסדרה ארבעה מתוך חמישה כוכבים, וקבעה כי: 

אליסון קיין מקוליידר העניק לסדרה ארבעה מתוך חמישה כוכבים, באומרו:
 העונה הראשונה של הילדה מחזיקה בציון של 100% בRotten Tomatoes. אחרים התמקדו בדמות המכונה "הספרנית", וטענו כי דמותה היא "בין תיאורי תרבות הפופ החיוביים ביותר של ספרנים", מלבד ספריות בקלאופטרה בחלל ושי-רה ונסיכות הכוח. אותו סוקר קובע כי תשע הדקות בעונה הראשונה בתוך ספרייה יוצרות "רושם עז", כולל פרק המציג חדר אוספים מיוחד, וטוען כי הסדרה מבהירה את "חשיבותם של ספרנים וספריות במשך השנים שיבואו."

פרסים והוקרה
 שנה פרס קטגוריה מועמדתוצאה2019פרסי אנני ה-46ההפקה הטלוויזיונית/הפקה משודרת המונפשת הטובה ביותר לילדים2019פרסי אנני ה-46הישג יוצא מן הכלל לאנימציית דמויות בהפקת טלוויזיה/הפקה משודרתסקוט לואיס2019פרסי אנני ה-46הישג יוצא מן הכלל בכתיבה הפקת טלוויזיה/הפקה משודרת מונפשת.סטפני סימפסון2019פרסי פיבודי השנתיים ה-78תכנות ילדים ונוער2019טקס פרסי אמי לבידור בשעות היום ה-46סדרת אנימציה מצטיינת לילדיםקלינט אילנד  קורט מולר  לוק פירסון  סטפני סימפסון  אדם אידלסון  שנטל לינג  רייצ'ל סיימון  אנדרו היימאס2019טקס פרסי אמי לבידור בשעות היום ה-46כתיבה יוצאת מן הכלל לתוכנית אנימציהסטפני סימפסון  קני ביירלי2019טקס פרסי אמי לבידור בשעות היום ה-46בימוי מצטיין לתוכנית אנימציהאנדי קויל  מייגן פרגוסון2019טקס פרסי אמי לבידור בשעות היום ה-46תואר ראשי מצטיין לעיצוב גרפי לתוכנית אנימציההילדה2019פרסי האקדמיה הבריטית לילדים לשנת 2019אנימציה לילדיםלוק פירסון  סטפני סימפסון  קורט מולר2020פרסי Kidscreen לשנת 2020סדרת האנימציה הטובה ביותרהילדה2020פרסי האנימציה הבריטיתביצועי הקול הטובים ביותרבלה רמזי2024פרס אנניתוכנית הטלוויזיה/שידור אנימציה לילדים הטוב ביותר"Chapter 8: The Fairy Isle"העריכה הטובה ביותר בתוכנית טלוויזיה/שידור אנימציהג'ון מקינון ומייק סטפנלי

 מדיות אחרות 
 משחק מובייל 
יצא משחק מובייל שהתבסס על הסדרה בשם Hilda Creatures ושוחרר עבור מכשירי iOS בApp Store ב־18 באוקטובר 2018. המשחק פותח על ידי חברת הפיתוח הבריטית BIGUMAKU. גרסת אנדרואיד פורסמה ב־6 בדצמבר 2018.

 ספרי הרחבה 
רומן המבוסס על שני הפרקים הראשונים של הסדרה בשם הילדה והאנשים הנסתרים, יצא לקהל הרחב ב־4 בספטמבר 2018. הספר חובר על ידי סטיבן דייוויס ואויר על ידי סירה מילר. שני ספרים נוספים שהתבססו על העונה הראשונה יצאו לאור בשם הילדה והמצעד הגדול והילדה והמרחב לשום מקום. הם שוחררו בהתאמה ב־22 בינואר 2019 וב־21 במאי 2019. שניהם נכתבו גם על ידי דייוויס ומילר.

שלושה רומנים נוספים המבוססים על הסדרה, במיוחד על העונה השנייה, ששמם הילדה ותולעת הזמן, הילדה וספינת הרפאים, והילדה והווף הלבן יצאו כולם ב־17 בנובמבר 2020. הספרים נכתבו שוב על ידי דייוויס, ואת שלושתם איירה ויקטוריה אוונס.

קישורים חיצוניים



 הערות שוליים 

קטגוריה:סדרות הנפשה אמריקאיות
קטגוריה:נטפליקס: תוכניות וסדרות

קטגוריה:סדרות טלוויזיה אמריקאיות לילדים
קטגוריה:סדרות טלוויזיה בריטיות לילדים
קטגוריה:סדרות טלוויזיה קנדיות לילדים
קטגוריה:סדרות טלוויזיה אמריקאיות מונפשות עם השפעות אנימה
קטגוריה:סדרות טלוויזיה אמריקאיות שעלו לשידור בשנת 2018